സ്മാര്ട്ട്ഫോണ് വില കുത്തനെ വര്ധിപ്പിച്ചേക്കും..! പ്രതിസന്ധി സൃഷ്ടിച്ച് ചിപ്പുകളുടെ ക്ഷാമം ലോക വിപണിയില് ഫോണ് ചിപ്പുകളുടെ ക്ഷാമം രൂക്ഷമാകുകയാണ്. ഇത് വലിയ പ്രതിസന്ധിയാണ് സൃഷ്ടിക്കുന്നത്. നേരത്തെ കാര് വിപണിയെ സെമി കണ്ടക്ടറിന്റെ ക്ഷാമം ബാധിച്ചത് പോലെയാണ് ഇപ്പോള് ഫോണ് വിപണിയെ ചിപ്പുകളുടെ ക്ഷാമം ബാധിച്ചിരിക്കുന്നത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഇത് ഫോണ് ഉപയോക്താക്കളെയും വലിയ രീതിയില് ബാധിക്കുമെന്നാണ് നിലവില് പുറത്തുവരുന്ന വിവരങ്ങള്. 2020 അവസാനത്തോടെയാണ് ആഗോള വ്യാപകമായി സെമി കണ്ടക്ടര് ക്ഷാമം ഉണ്ടാകുന്നത്. കോവിഡ് മഹാമാരിയും തുടര്ന്ന് വന്ന ലോക്ക്ഡൗണും പ്രതിസന്ധി രൂക്ഷമാക്കുകയായിരുന്നു. ഓറഞ്ച്, ഗ്രീന്, ബ്ലൂ നിറങ്ങളില് ഐഫോണ് എസ്ഇ മൂന്നാം തലമുറയെത്തുന്നു..! എന്നാല് ഈ പ്രതിസന്ധി മുന്കൂട്ടി കണ്ട ചില കമ്ബനികള് പ്രശ്നത്തെ നേരിടാന് സജ്ജമായിരുന്നു. അവര് തങ്ങളുടെ സപ്ലൈ ചെയിനുകള് സജ്ജമാക്കി നിര്ത്തിയിരുന്നു. ആറുമാസത്തേക്ക് വിപണിക്ക് ആവശ്യമായ അപ്ലിക്കേഷന് പ്രൊസസ്സറുകളും, സെന്സറുകളും പല കമ്ബനികളും സംഭരിച്ചിരുന്നുവെന്നാണ് റിപ്പോര്ട്ട്. ഇന്ത്യയില് ഉത്സവ സീസണുകള് വരാനിരിക്കെ വലിയ തോതില് ഇപ്പോള് സ്മാര്ട്ട്ഫോണുകള് വിറ്റഴിയുന്നുണ്ട്. സെമി കണ്ടക്ടര് ക്ഷാമം ഉത്പാദനത്തെ ബാധിക്കുമോ എന്ന ആശങ്ക കമ്ബനികള്ക്കുണ്ട് എന്ന് തന്നെ പറയാം. സാംസങ്ങ്, ഓപ്പോ, ഷവോമി എന്നീ ബ്രാന്റുകള്ക്ക് സെമി കണ്ടക്ടര് ക്ഷാമം കൂടുതല് ബാധിക്കുമെന്നാണ് റിപ്പോര്ട്ട്. ഇത് പക്ഷെ സ്മാര്ട്ട്ഫോണുകളുടെ വില വലിയ തോതില് വര്ധിപ്പിക്കാന് ഇടവരുത്തിയേക്കും.